Բոլոր արտասահմանյան ֆիլմերը թարգմանվում էին ռուսերեն, այդ գործը տրված էր բարձրորակ մասնագետների, դերերի կրկնօրինակումը կատարում էին կինոյի եւ թատրոնի անվանի դերասաններ: Եվ եթե հանկարծ տիտրերում հանդիպում էր հայկական ազգանուն, ապա ամբողջ դահլիճը ծափահարում էր: Հաղթության դափնին առավել հասնում էր մոսկվայաբնակ հայ դերասան Արտյոմ Կարապետյանին: Ում ասես իր դերասանական երկարատեւ գործունեության տարիներին չի կրկնօրինակել Արտյոմ Կարապետյանը, երեւանյան հանդիսատեսի սիրելին: